د سال ۲۰۰۵، جابز جواو د انتقادیایی که دباره برنامه یا گن شرکت اپل دباره دواره جستن زوالیا الکترونیکی، که د همایشت سالونه اپل د آوریل همو سال د کوپرتینو انجوم گرت، وه د ای انتقادیا که مال دفاکاریا محیط زئشت بیین فره گن رفتار کرد. د ای نشسجا د گاتی که یه گل د نماینه یا برنامه یا سرمایه نیاونیا اشتمائی د وه پرسایشت کرد که سی چه برنامه یا شرکت اپل که مال دواره جستن هنی نتونسنه د ریتراز برنامه یا شرکتیا انجومیاری هنی چی دل و اچ‌پی برسه، جابز گوت که گلایه یا دفاکاریا محیط زئشت فره مزخرفه و صلا قسه کردن د ونو نده. وا یه که، د چن هفته هنی ، اپل گوت که آی پادیا خراوی که واس دواره جست بان مفتکی ونون د فروشگایا حیرده فروشی خوش جم می که. نفوس کنشتکار د زمینه دواره جست زوالیا الکترونیکی که وا نوم Computer TakeBack Campaign نوم دیاره، د ای تصمیم شرکت اپل وا نیائن یه گل بیرق د ری یه گل هواپیما که د حال و بار بال گرتن د جاگه مراسم گرینج گیری دونسمنجوریا دونسمنیجا استنفورد- که هچایه گو ری گشو وه جابز بی - د ای کار کنشتکاری نشو ده. ری پارچه بسه بیه د هواپیما نیسسه بی که: «استیو! بازیگر کوچک نبا. همه زوالیا الکترونیکی نه دواره جست بک!